CELEX: 32021D1404
Language: sl
Date: 2021-06-28 00:00:00
Title: Sklep Sveta (EU) 2021/1404 z dne 28. junija 2021 o podpisu Evro-sredozemskega letalskega sporazuma med Evropsko unijo in njenimi državami članicami na eni strani ter Republiko Tunizijo na drugi strani, v imenu Unije

27.8.2021   
               
               
                  SL
               
               
                  Uradni list Evropske unije
               
               
                  L 303/1
               
            
         SKLEP SVETA (EU) 2021/1404
         z dne 28. junija 2021
         o podpisu Evro-sredozemskega letalskega sporazuma med Evropsko unijo in njenimi državami članicami na eni strani ter Republiko Tunizijo na drugi strani, v imenu Unije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Svet je 9. decembra 2008 pooblastil Komisijo za začetek pogajanj z Republiko Tunizijo o podpisu Evro-sredozemskega letalskega sporazuma med Evropsko unijo in njenimi državami članicami na eni strani ter Republiko Tunizijo na drugi strani (v nadaljnjem besedilu: Sporazum). Pogajanja so se uspešno zaključila s parafiranjem Sporazuma dne 11. decembra 2017.
                  
               
                     (2)
                  
                  
                     Podpis Sporazuma v imenu Unije ne vpliva na delitev pristojnosti med Unijo in njenimi državami članicami. Ta sklep se ne bi smel razlagati tako, kot da z njim Unija izkorišča možnost za izvajanje svoje zunanje pristojnosti glede področij, ki jih zajema Sporazum in so v deljeni pristojnosti, kolikor Unija take pristojnosti še ni izvajala na notranji ravni.
                  
               
                     (3)
                  
                  
                     Sporazum bi bilo treba podpisati –
                  
               SPREJEL NASLEDNJI SKLEP:
         
            Člen 1
            Podpis, v imenu Unije, Evro-sredozemskega letalskega sporazuma med Evropsko unijo in njenimi državami članicami na eni strani ter Republiko Tunizijo na drugi strani se odobri, s pridržkom sklenitve navedenega sporazuma (1).
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
         
         
            Člen 3
            Ta sklep začne veljati na dan sprejetja.
         
         
            V Luxembourgu, 28. junija 2021
            
               
                  Za Svet
               
               
                  predsednica
               
               M. do C. ANTUNES
            
         
         
            (1)  Besedilo sporazuma bo objavljeno skupaj s sklepom o njegovi sklenitvi.